**Rappel de grammaire**

**1. Τα υποκείμενα**

Σε όλες τις γλώσσες για να σχηματίσουμε μία πρόταση πρέπει να έχουμε:

**Υποκείμενο+ Ρήμα (+Αντικείμενο ή Κατηγορούμενο)**.

Έτσι και στα Γαλλικά.

Το υποκείμενο απαντάει στην ερώτηση : Ποιος/ποια/ποιοι/ποιες----→**Qui**…?

Τα υποκείμενα είναι:

**Je** (Εγώ)**Tu** (Εσύ) **Il** (Αυτός) **Elle** (Αυτή) **Nous** (Εμείς) **Vous** (Εσείς) **Ils** (Αυτοί) **Elles** (Αυτές)

**Προσοχή**!

1. Πρέπει να βάζουμε υποχρεωτικά ένα υποκείμενο στα γαλλικά.

2. **Δεν** υπάρχει ουδέτερο. (Δες παρακάτω στα άρθρα και τα γένη!)

3. Τa je, tu, nous, vous αναφέρονται **ΜΟΝΟ** σε πρόσωπα.

4. Τα il, elle, ils, elles μπορεί να αναφέρονται **ΚΑΙ** σε πρόσωπα **ΚΑΙ** σε πράγματα.

**Exemples**: **Pierre** est français-- » **Il** est français.

**La table** est grande? Oui, **elle** est grande.

Τα χρησιμοποιούμε, άρα, για να αντικαταστήσουμε ένα πρόσωπο ή ένα πράγμα για το οποίο έχουμε ήδη μιλήσει.

**2. Les pronoms personnels toniques**

Είναι οι αντωνυμίες **moi, toi, lui, elle, nous, vous, eux, elles**.

Τις χρησιμοποιούμε:

1) Όταν θέλουμε να δώσουμε έμφαση (να τονίσουμε) το υποκείμενο της πρότασης (οπότε τις βάζουμε μπροστά από το υποκείμενο).

p.ex.: **Moi**, je suis français, **toi**, tu es grec.

Σε αυτή την περίπτωση, πρέπει να συμφωνεί με το υποκείμενο της πρότασης.

|  |  |  |  |
| --- | --- | --- | --- |
| **Moi,** | je | **Nous,** | nous |
| **Toi,** | tu | **Vous,** | vous |
| **Lui,** | il | **Eux,** | ils |
| **Elle,** | elle | **Elles,** | elles |

2) Με το **C’est...:** C’est moi!=Εγώ είμαι!

3) Όταν θέλουμε να δείξουμε κάποιον

p.ex. : - Qui est-ce? Ποιος είναι αυτός ;

- **Lui?** C’est mon copain. Αυτός; Είναι ο φίλος μου.

-Et **eux**? Και αυτοί;

- Ce sont mes frères. Είναι τα αδέρφια μου.

**3.Les verbes ÊTRE, AVOIR, S’APPELER**

|  |  |  |
| --- | --- | --- |
| **Être= Είμαι** | **Avoir = Έχω** | **S’appeler= Ονομάζομαι** |
| Je suis | J’ai | Je m’appelle |
| Tu es | Tu as | Tu t’appelles |
| Il est | Il a | Il s’appelle |
| Elle est | Elle a | Elle s’appelle |
| Nous sommes | Nous avons | Nous nous appelons |
| Vous êtes | Vous avez | Vous vous appelez |
| Ils sont | Ils ont | Ils s’appellent |
| Elles sont | Elles ont | Elles s’appellent |

**Προσέχω:**

1) Το ρήμα **Être= Είμαι** είναι το πιο ανώμαλο ρήμα στα Γαλλικά. Δεν θα βρούμε άλλο που να κλίνεται με τον ίδιο τρόπο. Λιγότερο δύσκολο είναι το **Avoir = Έχω.**

2) Το 3ο πληθυντικό πρόσωπο μοιάζει στα δύο αυτά ρήματα.

|  |  |
| --- | --- |
| Ils/ Elles sont | Ils/Elles ont |

3) Το ρήμα **S’appeler= Ονομάζομαι** είναι ομαλό. **Ομαλά** λέμε τα ρήματα που στο απαρέμφατο τελειώνουν σε -**er. Παραδείγματα: parler=** μιλάω, **regarder**= κοιτάζω, **écouter**= ακούω, **danser**= χορεύω, **chanter**= τραγουδάω και πολλά άλλα.

4) Αν ξέρω τις καταλήξεις του ρήματος **S’appeler,** μπορώ να κλίνω οποιοδήποτε ομαλό ρήμα.

5) Το ρήμα διπλασιάζει το **l** στο **1ο,2ο, 3ο ενικό** πρόσωπο και στο **3ο πληθυντικό**.

6) Η κατάληξη στο 3ο πληθυντικό πρόσωπο σε όλα τα ρήματα στα Γαλλικά είναι -ent.

(Τα ρήματα **être** και **avoir** είναι εξαιρέσεις στο 3ο πληθυντικό!!!)

Χρήσεις του **ÊTRE** και του **AVOIR**

Χρησιμοποιούμε το **ÊTRE :**

**1.** Στην ερώτηση: Qui **est**-ce? (Ποιος **είναι** αυτός ;) για να παρουσιάσουμε ή να δείξουμε κάποιον...

...και στην απάντηση της: C’**est** + όνομα/ πράγμα/ moi,toi,…...

**Exemples**: Qui **est-ce**? **C’est** mon copain, c’est Nicolas. Ποιος είναι; Είναι ο φίλος

μου, είναι ο Νικόλας.

Qui **est** Nicolas? **C’est** lui. Ποιος είναι ο Νικόλας; Αυτός είναι.

2. Για να δηλώσουμε την εθνικότητa

**Exemples :** Je suis français. Il est canadien.

3. Για να περιγράψουμε ένα πρόσωπο ή ένα πράγμα

**Exemples**: Il est sympa./ Tu es gentil./ Je suis grand./La table est bleue.

Χρησιμοποιούμε το **AVOIR:**

**1.**Για να δηλώσουμε την κατοχή ενός πράγματος ή ενός προσώπου

**Exemples :** J’**ai** un stylo.(Έχω ένα στυλό)/ Tu **as** un frère?(Έχεις έναν αδερφό;)

2. Για να ρωτήσουμε και να μάθουμε την ηλικία κάποιου

**Exemple**: Quel âge tu **as**? J’**ai** dix ans.

**Προσοχή**! Στα γαλλικά για να ρωτήσουμε και να μάθουμε την ηλικία, χρησιμοποιούμε το ρήμα **AVOIR (έχω)** και **όχι** το ρήμα **ÊTRE.**

**4.** **Τα άρθρα**

Έχουμε το αόριστο και το οριστικό άρθρο.

|  |  |  |
| --- | --- | --- |
|  | **Singulier** (Ενικός) | **Pluriel** (Πληθυντικός) |
| **Article indéfini** (Αόριστο άρθρο) | **Un** (αρσενικό) = Ένας  **Une** (θηλυκό)= Μία | **Des** (κοινός πληθυντικός) -- |
| **Article défini** (Οριστικό άρθρο) | **Le** (αρσενικό)= Ο  **L’** (αρσενικό ή θηλυκό)= Ο/Η (για λέξεις που αρχίζουν από φωνήεν)  **La** (θηλυκό)= Η | **Les** (κοινός πληθυντικός) =Οι |

Το αόριστο άρθρο το χρησιμοποιούμε όταν μιλάμε για κάτι για πρώτη φορά ή αόριστα.

ex. :J’ ai **un** livre. (Έχω ένα βιβλίο)

Το οριστικό άρθρο το χρησιμοποιούμε όταν θέλουμε να μιλήσουμε για κάτι συγκεκριμένο.

ex. :J’ ai **le** livre de français dans mon sac. (Έχω το βιβλίο γαλλικών μέσα στη τσάντα μου)

**Προσοχή!**

**1.** Στα ελληνικά, δεν έχουμε πληθυντικό στο αόριστο άρθρο. Στα γαλλικά υπάρχει το Des : ex. J’ ai des stylos bleus et des gommes grises.= Έχω μπλε στυλό και γκρίζες γόμες.

2. Από το άρθρο στο πληθυντικό (Des,Les) δεν μπορούμε να καταλάβουμε αν μία λέξη είναι αρσενική ή θηλυκή. Γι’αυτό δίνουμε πάντα τον ενικό.

ex. les fruits -- » le fruit, les affaires de classe-- » une affaire de classe

**5.Τα γένη**

Στα Γαλλικά έχουμε μόνο δύο γένη: Αρσενικό και θηλυκό

ΔΕΝ ΥΠΆΡΧΕΙ ΟΥΔΈΤΕΡΟ.

**Συμβουλή**: Μαθαίνουμε τις λέξεις μας μαζί με το άρθρο.

**Προσοχή**:

- Ό,τι έχει φύλο, είναι αρσενικό **ή** θηλυκό, p.ex. : *το αγόρι* = le garçon (αρσενικό), *το κορίτσι*= la fille (θηλυκό), *ένας άνδρας*= un homme (αρσενικό), *μία γυναίκα*= une femme (θηλυκό), *ο φίλος*= le copain (αρσενικό), *η φίλη*= la copine (θηλυκό)

- Οι λέξεις δεν είναι απαραίτητο να έχουν το ίδιο γένος /άρθρο στα ελληνικά και τα γαλλικά.

- Οι ουδέτερες λέξεις στα ελληνικά, είναι αρσενικές ή θηλυκές στα γαλλικά.

**Exemples**: Λέξεις με **ίδιο** γένος στα γαλλικά και στα ελληνικά: la gomme= *η γόμα*, la trousse=*η κασετίνα,* la plage= *η παραλία,* la classe= *η τάξη,* la cour= *η αυλή*, le losange= *ο ρόμβος*, le cylindre= *ο κύλινδρος*, le cube= *ο κύβος* και άλλες ….

Λέξεις με **διαφορετικό** γένος στα γαλλικά και στα ελληνικά: **la** règle= ***ο*** *χάρακας* , l**e** sac= ***η*** *τσάντα* , **le** cœur= ***η*** *καρδιά,* **le** ballon= *η μπάλα,* και άλλες…

Λέξεις **ουδέτερες** στα ελληνικά **–> αρσενικές ή θηλυκές στα γαλλικά: le** panier= *το καλάθι*, **le** gâteau= *το γλυκό*, **le** stylo= *το στυλό,* **la** nappe= *το τραπεζομάντηλο*, **la** fôret= *το δάσος*, **le** livre= *το βιβλίο*, **le** cahier= *το τετράδιο,* και άλλες…

**6. Τα επίθετα**

Στα Γαλλικά, όπως και στα Ελληνικά, τα επίθετα έχουν γένη: αρσενικό και θηλυκό.

Το επίθετο συνοδεύει το ουσιαστικό, οπότε έχει το ίδιο γένος με αυτό.

Σχηματισμός

1) Για να σχηματίσουμε ένα επίθετο στο θηλυκό, προσθέτουμε ένα -e στο τέλος του αρσενικού.

ex. : un livre bleu-- »une trousse bleue, il est français-- »elle est française

2) Όταν το αρσενικό επίθετο τελειώνει ήδη -e σε τότε δεν αλλάζει στο θηλυκό.

ex. : C’est un cahier rouge. -- » C’est une trousse rouge

3) Στα γαλλικά έχουμε κάποιες καταλήξεις στο αρσενικό που παίρνουν συγκεκριμένη κατάληξη στο θηλυκό.

ex. : (i)on/(i)en -- »(i)onne/(i)enne : mignon- mignonne, italien-italienne

os-- »osse : gros- grosse

il-- »ille:gentil- gentille

4) Κάποια επίθετα αλλάζουν από το αρσενικό στο θηλυκό.

ex. : **beau**-**belle**

**grec**- **grecque**

**copain**- **copine**

\* Τα επίθετα που δηλώνουν χρώμα, μπαίνουν μετά το ουσιαστικό.

ex. :C’est un livre bleu.

**7. Πληθυντικός ουσιαστικών και επιθέτων**

Για να σχηματίσουμε τον πληθυντικό προσθέτουμε ένα -S.

ex.: un livre –> des livres, gentille –>gentilles

Ιδιαίτερες περιπτώσεις

1) Τα ουσιαστικά ή τα επίθετα που τελειώνουν σε -s, -x, -z δεν αλλάζουν στο πληθυντικό.

ex.: un bus –des bus, des cheveux roux = κόκκινα μαλλιά

2) Τα ουσιαστικά ή τα επίθετα που τελειώνουν σε -al, (e)au αλλάζουν στο πληθυντικό σε (e)aux (Προφέρεται [ο] και στον ενικό και το πληθυντικό)

ex.: un journal – des journaux

un cadeau – des cadeaux

**8. Le pronom-sujet (Η αντωνυμία υποκείμενο) On**

Χρησιμοποιούμε την αντωνυμία **On** σαν υποκείμενο, όταν θέλουμε να μιλήσουμε γενικά για κάποιον.(Δεν έχουμε συγκεκριμένο υποκείμενο στο μυαλό μας)

Μπορεί να σημαίνει κάποιος, εμείς, όλος ο κόσμος.

Προσοχή!!Όποια σημασία και να της δώσουμε θα κλίνουμε το ρήμα στο 3ο ενικό πρόσωπο!

**Exemples**: En France, **on** parle français. = Στη Γαλλία (όλος ο κόσμος) μιλάν γαλλικά.

**On** a cours vendredi?= (Εμείς) Έχουμε μάθημα την Παρασκευή.

**On** a dit non. =Κάποιος είπε όχι.

**9. Les verbes du 1er groupe en -er Το ρήματα της 1ης συζυγίας (ομαλά)**

Η πλειονότητα των ρημάτων στα γαλλικά είναι ομαλά.

Για να καταλάβουμε αν ένα ρήμα είναι ομαλό πρέπει να γνωρίζουμε το απαρέμφατο. Το απαρέμφατο είναι ο “τίτλος” του ρήματος. Αν το ρήμα στο απαρέμφατο, τελειώνει σε **-er** τότε το ρήμα μας είναι ομαλό. Ένα ρήμα, πάντα το δίνουμε στο απαρέμφατο, για να γνωρίζουμε σε ποια συζυγία (γκρουπ, ομάδα) ανήκει.

Όλα τα ομαλά ρήματα κλίνονται με τον ίδιο τρόπο, όσον αφορά τις καταλήξεις. (Κοίτα παραπάνω και το ρήμα **s’appeler= Ονομάζομαι**)

Προσοχή!!!! Για να κλίνουμε ένα ομαλό ρήμα πρέπει να βγάλουμε την κατάληξη **-er** καινα βάλουμε τις εξής καταλήξεις: -e, -es, -e, -ons, -ez, -ent

Exemple :

**détester= απεχθάνομαι**

je détest**e** nous détest**ons**

tu détest**es** vous détest**ez**

il détest**e** ils détest**ent**

elle détest**e** elles détest**ent**

on détest**e**

Προσοχή!!!

Όσον αφορά στην ορθογραφία

1) Το 1ο (je= εγώ) και το 3ο ενικό πρόσωπο (il= αυτός, elle= αυτή, on= κάποιος/ εμείς) έχουν την ίδια κατάληξη. Το 2ο ενικό πρόσωπο (tu= εσύ) παίρνει και ένα -**s.**

2) Οι καταλήξεις του πληθυντικού είναι ίδιες για όλα τα ρήματα στα γαλλικά, είτε είναι ομαλά είτε ανώμαλα. Υπάρχουν, όμως κάποιες, λίγες εξαιρέσεις (Κοίτα τα ρήματα être και avoir!!!!)

3) Κάποια ρήματα έχουν ιδιαιτερότητα στους τόνους. Πρέπει να τους προσέξουμε!

Exemple : το ρήμα préférer : je préfère, tu préfères, il/elle/ on préfère, nous préférons, vous préférez, ils/elles préfèrent

Όσον αφορά στη προφορά

1) Το 1ο, 2ο, 3ο πρόσωπο του ενικού και το 3ο πρόσωπο του πληθυντικού ( ils, elles) προφέρονται το ίδιο. **Δεν προφέρεται καμία κατάληξη**!!!!

2) Το 1ο πληθυντικό πρόσωπο (nous= εμείς) προφέρεται [õ] (από τη μύτη).

3) Το 2ο πληθυντικό πρόσωπο (vous= εσείς) προφέρεται [ε]

4) Όταν το ρήμα ξεκινάει από φωνήεν, το 1ο ενικό πρόσωπο και μόνο γίνεται **j’**: **J’**aime, **j’**adore, **j’**écoute (=ακούω)

**9. L’impératif =Η προστακτική**

Στα γαλλικά, συναντάμε την προστακτική σε **τρία** πρόσωπα. Το 2ο ενικό, το **1ο** και το 2ο πληθυντικό.

Για να σχηματίσουμε την προστακτική, γράφουμε το ρήμα **χωρίς το υποκείμενο**. Το ρήμα παραμένει όπως το κλίνουμε.

**Προσοχή!!!!** Μόνο στα ομαλά ρήματα (αυτά που στο απαρέμφατο τελειώνουν σε -er), στο **2ο** ενικό πρόσωπο δεν θα βάλουμε στην κατάληξη το **-s**.

Exemple : Parle! = Μίλα! ( ενεστώτας: tu parles ενώ στη προστακτική βγάζουμε το **tu** και το **-s**)

Parlons! = Ας μιλήσουμε!

Parlez! = Μιλήστε!

**9. La négation = H άρνηση**

Για να σχηματίσουμε την άρνηση, χρησιμοποιούμε το **ne** πριν το ρήμα και το **pas** μετά το ρήμα.

Υποκείμενο **ne** ρήμα **pas**

Exemples :

Je **ne** parle **pas** français. **Je n’**aime **pas** le fromage.

Nicolas **n’**est **pas** grec.

Προσοχή! Όταν το ρήμα αρχίζει

από φωνήεν, το **ne** γίνεται **n’**

Elle **n’**a pas dix ans.

Il **n’**y a **pas** le livre de français dans le sac.

Nous **ne** sommes **pas** français.

Στην άρνηση της προστακτικής δεν έχουμε καμία διαφορά στον κανόνα σχηματισμού.

**Ne** parle **pas**! **Ne** parlons **pas**! **Ne** parlez **pas!**